1. **Szeged Félmaraton**

**Időpont / Helyszín**

A verseny időpontja: 2016. május 15. vasárnap   
A rajt helyszíne, versenyközpont: Szeged Városi Sportcsarnok, 6726 Szeged, Temesvári krt. 33.

Versenyközpont nyit: 7:00 órakor  
Rajt: 10.00 órakor: félmaraton egyéni/váltó, 10km, 10 km-es Országos Egyetemi Kupa, 5km

Rajt: 10:30 órakor: 500m; 1000m; 2024m

**Szervező**

Adrenalin Sport Egyesület • 6771 Szeged Makai út 186.  
telefon:

+36 20 935 59 16

+36 20 938 91 89

+36 20 511 18 95  
[info@adrenalinse.hu](mailto:info@adrenalinse.hu)

Társ szervezők:

Szegedi Sport és Fürdők Kft.

Csongrád Megyei Szabadidősport Szövetség

EDF Démász Szegedi Vízi Sport Egyesület

Pulzus Futóklub

**Versenyiroda**

Szeged, Városi Sportcsarnok

Nyitva tartás:  
2016. május 12. csütörtök 08.00 - 16.00 óráig  
2016. május 13. péntek 08.00 - 16.00 óráig

Kérjük – a szegedieket kifejezetten - amennyiben lehetséges vegye át rajtcsomagját a megadott napok valamelyikén!

**Versenyszámok / Távok**

21,1 km (félmaraton) egyéniben / páros váltóban  
10 km egyéniben

10 km Országos Egyetemi Kupa  
5 km egyéniben

Gyermek és családi távok:

500m  
1000m  
2024m (Fuss a Budapesti Olimpiáért)

**Útvonalak**

**Térkép**:

**21,1 km**

Székely sor - Belvárosi híd - Híd u. – Széchenyi tér - Nagy Jenő u. - Tisza Lajos krt. – Gutenberg u. - Jósika u. - Hajnóczy u. – Bólyai János u. - Bartók tér - Kossuth Lajos sgt. - Bocskai u. - Szent István tér - Sóhordó u. - Juhász Gy. u. - Tisza Lajos krt. - Felső Tisza-part - Budai Nagy Antal u. – FORDÍTÓ - Budai Nagy Antal u. - Kikötő sor - Tömörkény Üdülőtelep - Felső Tisza-part - Huszár Mátyás rkp. - Tisza Lajos krt. - Aradi vértanúk tere - Dóm tér - Oskola u. - Roosevelt tér - Móra Ferenc -Múzeum előtt – Stefánia - Dózsa u. - Tisza Lajos krt. járda - Széchenyi tér - Sóhajok hídja alatt - Feketesas u. - Nagy Jenő u. - Tisza Lajos krt. járda - Ló fara - Dugonics tér - Árpád tér- Jókai u. - Aradi vértanúk tere - Boldogasszony sgt. - Galamb u. - Indóház tér - Gőz u. - Bem u. - Borbás u. - Mátyás tér körbe - Borbás u. -Bem u. - Gőz u. - Indóház tér - Galamb u. -Boldogasszony sgt. - Aradi vértanúk tere -Zrínyi u. - Kelemen László u. - Victor Hugo u. - Roosevelt tér - Belvárosi híd - Székely sor

**Térkép linkje: kattints ide:**[21 km](https://www.google.com/maps/d/viewer?mid=zUIIBQcvXUyI.k-cJKrQddu7w)

**10 km**

Székely sor - Belvárosi híd - Híd u. - Széchenyi tér - Nagy Jenő u. - Tisza Lajos krt. - Gutenberg u. -Jósika u. - Hajnóczy u. - Bólyai János u. - Bartók tér - Kossuth Lajos sgt. - Bocskai u. - Szent István tér -Sóhordó u. - Juhász Gy. u. - Tisza Lajos krt. - Felső Tisza-part – FORDÍTÓ - Felső Tisza-part - Huszár Mátyás rkp. - Tisza Lajos krt. - Aradi vértanúk tere - Dóm tér- Oskola u. - Roosevelt tér - Móra Ferenc -Múzeum előtt – Stefánia - Belvárosi híd - Székely sor

**Térkép linkje: kattints ide:**[10 km](https://www.google.com/maps/d/viewer?mid=zUIIBQcvXUyI.k9okJHGTmH3s)

**5 km**

Székely sor - Belvárosi híd - Híd u. - Széchenyi tér - Nagy Jenő u. - Tisza Lajos krt. - Gutenberg u. -Jósika u. - Hajnóczy u. - Bólyai János u. - Bartók tér - Kossuth Lajos sgt. - Bocskai u. - Szent István tér - Sóhordó u. - Juhász Gy. u. - Tisza Lajos krt. - Dózsa u. – Stefánia - Belvárosi híd - Székely sor

**Térkép linkje: kattints ide:**[5 km](https://www.google.com/maps/d/viewer?hl=hu&authuser=0&mid=zUIIBQcvXUyI.kZxm0RZa3-k8)

Frissítő állomások 5km-enként lesznek elhelyezve (5; 10; 15km)

Egyéni frissítés elhelyezésére nincs lehetőség.

Az 500, 1.000 és 2.024m-es távok a versenyközpontban és a ligetben kerülnek megrendezésre.

Célfrissítés minden táv esetében rendelkezésre áll.

**Rajtszámok**

A chip a rajtszám hátoldalára van ragasztva. A verseny végén nem kell leadni.  
A rajtszámok versenyszámonként eltérő színűek, így könnyen megkülönböztethetők. A rajtszámot kötelezően elöl kell viselni.

**Váltó**

A Felső Tisza parton van a váltóterület is kialakítva, a 2. (befutó) váltótagokat egyszerre visszük ki a versenyközpontból a váltózónába busszal.  
A váltó befutó versenyzője a célban kapja meg mindkettőjük befutócsomagját és érmét.

**Időmérés**

Az 5-, 10-, 21,1km-en és a 10 km-es Országos Egyetemi Kupán rajtszámra ragasztott chip-es időmérést alkalmazunk. Nettó időt mérünk. Egyéni chip-es időmérésre nincs lehetőség.

**Iramfutók**

A félmaratoni távon iramfutók segítik a cél időket elérni.

Iramfutók által vállalt idők: 1:30; 1:45; 2:00; 2:15

**Nevezési díjak /határidők**

|  |  |  |  |  |
| --- | --- | --- | --- | --- |
| távok | határidők | | |  |
|  | 2016. március 31. | 2016. április 30. | helyszíni |  |
| **21,1 km** | **5.500 Ft** | **7.500 Ft** | **10.000 Ft** |  |
| **váltó           (2 fő)** | **11.000 Ft** | **15.000 Ft** | **20.000 Ft** |  |
| **10 km** | **5.000 Ft** | **7.000 Ft** | **9.000 Ft** |  |
| **10 km Országos Egyetemi Kupa** | **5.000 Ft** | **5.000 Ft** | **6.000 Ft** | **A MEFS támogatásával** |
| **5 km** | **4.500 Ft** | **6.500 Ft** | **8.000 Ft** |  |

Helyszíni nevezésre, a verseny reggelén, a versenyközpontban, valamint azt megelőzően a versenyirodán van lehetőség. Mindez további időpontokkal és helyszínekkel módosulhat, ennek jogát a szervezőség fenntartja. A helyszíni nevezőknek nem tudjuk garantálni, hogy a nevezéskor pólót kapnak, de a versenyt követően elküldjük postai úton részükre.

|  |  |
| --- | --- |
| **500 m** | **ingyenes, helyszíni regisztrációhoz kötött** |
| **1.000 m** |
| **2.024 m** |

A rövid távokra ingyenes a nevezés, kötelező helyszíni regisztrációhoz kötött, a verseny napján.

A rajtszámok is akkor kerülnek kiosztásra.

**Nevezés lemondása**

Az online nevezés utolsó határideje: 2016. április 30., éjfél. Ezt követően 24 órán belül kell, hogy a nevezési díj megérkezzen, különben a versenyző automatikusan törlődik a nevezési listáról. Ezután már csak a helyszíni nevezés lehetséges. A befizetett nevezés 2016. április 30. előtt mondható le! Erről a szervezőket írásban szükséges tájékoztatni ([info@adrenalinse.hu](mailto:info@adrenalinse.hu)). A befizetett nevezési díjat nem áll módunkban visszautalni, azonban lehetőséget biztosítunk, hogy a díjat a 2017-es versenyre jóváírjuk, vagy átruházható egy másik nevezőre. Ebben az esetben is a másik személynek végig kell csinálni az előnevezési protokollt, de nem kell a nevezési díjat elutalnia. Csak megegyező értékű nevezés esetén van mód az átruházásra. A szervezők átruházás esetén nem vállalnak garanciát arra, hogy megfelelő méretben tudnak befutó pólót biztosítani.

**Nevezési díj tartalmazza**

* rajtszám + chip
* a verseny pólója
* programfüzet a verseny útvonaltérképével, az indulóknak szánt információkkal a kedvezményekről, programokról, helyszínekről
* szponzorok felajánlásai, kiadványai, kuponok
* frissítés (gél, izotóniás ital, ásványvíz, szőlőcukor, banán, citrom)
* egyedi, kézzel készült, kerámia érem
* egészségügyi és rendőri biztosítás
* ingyenes részvétel a családtagoknak is a kiegészítő rekreációs programokon

online képgaléria, INGYENESEN letölthető képekkel

**Nevezés módja**

21,1 km; 10 km; 10 km-es Országos Egyetemi Kupa; 5 km

ON-LINE:  
A [www.szegedmaraton.hu](http://www.szegedmaraton.hu/), vagy a [www.adrenalinse.hu](http://www.adrenalinse.hu/) weboldalon kell a regisztrációt és a nevezést végezni. ON-LINE nevezőinknek a regisztrációról és a nevezési díj megérkezéséről is automatikusan üzenetet küldünk e-mail címére.

Fizetés módjai: átutalás, bankkártya, PayPal

SZEMÉLYESEN:

Személyes nevezés 2016. május 15-én készpénzben lehetséges a Versenyközpontban, ill. azt megelőzően a versenyirodán, annak nyitva tartásának megadott napjain.

Az 500m; 1.000m; 2.024m-es távokon a nevezési díj meghatározása folyamatban.

**Díjazott kategóriák**

5 km; 10 km; 10 km-es Országos Egyetemi Kupa; 21,1km

Az egyéni eredménylistában az abszolút helyezések mellett az alábbi korcsoportok szerint is eredményt hirdetünk, nemek szerint elkülönítve.

A 10 km-es Országos Egyetemi Kupa első három női és férfi helyezettje külön kerül díjazásra, de a 10 km-es Országos Egyetemi Kupa versenyzői részt vesznek az abszolút díjazásban is.

2002 - 1998 14 – 18 évesek  
1997 - 1986 19 – 30 évesek  
1985 – 1976 31 – 40 évesek  
1975 – 1966 41 – 50 évesek  
1965 – 1956 51 – 60 évesek  
1955 – nél korábban születettek 61 év felettiek

21,1km váltó

Abszolút, ffi / női / vegyes váltó.

500; 1.000; 2.024m

Kategóriák kialakítása a versenyt megelőző 2 hétben lesz meghatározva.

**Szintidők / Korhatárok**

Félmaraton szintidő: 2 óra 45 perc

korhatár 14 év (nem indulhatnak, akik 2003-ben, vagy később születtek)

Félmaraton párban szintidő: 2 óra 45 perc

korhatár 12 év (nem indulhatnak, akik 2005-ben, vagy később születtek)

 **Öltözők, ruhatár, WC, zuhanyzási lehetőség**

A Szeged Városi Sportcsarnokban, női és férfi öltöző, WC, zuhanyzó áll az indulók rendelkezésre.  
Itt helyezhetik el a névvel és rajtszámmal feliratozott műanyag zsákokban az indulók személyes tárgyaikat, zsákok a ruhatárban kérhetők. Nyitva tartás a rendezvény végéig, 16 óráig.  
A ruhatárban értékmegőrzést nem vállalunk!

A versenyközpontban és a verseny útvonalán mobil WC-k kerülnek elhelyezésre.

 **Versenybíróság**

A versenybíróság elnöke vezeti a versenyt, irányítja a versenybíróság munkáját és dönt az esetleges vitás kérdésekben.

 **Versenyorvos**

A verseny orvosai a verseny útvonalán történő sérülések esetén segítenek.

**Az útvonal biztosítása**

Az indulók az útvonalon mindenhol elsőbbséget élveznek kivéve, ha megkülönböztetett jelzéssel közlekedő jármű kell, hogy keresztezze az útvonalat. Az útvonal teljes hosszában rendezői, polgárőri biztosítás lesz, a forgalmasabb kereszteződésekben rendőr irányítja a forgalmat.

 **Parkolási lehetőség, útlezárások**

A verseny napján az egész városban ingyenes a parkolás. Javasolt parkolók a sportcsarnok parkolója, valamint a torontál téri parkoló, a belvárosi híd lábánál. A nevezetteket e-mailen folyamatosan tájékoztatjuk az útvonallal és parkolással kapcsolatos fejleményekről.

 **További programok a Pünkösdi hétvégén**

[http://www.szegedtourism.hu](http://www.szegedtourism.hu/)

 **Hivatalos Versenyzési Feltételek**

A nevezési lap kitöltésével és aláírásával, illetve az online regisztrációval minden induló elfogadja a versenykiírásban foglaltakat, a versenybíróság közreműködését és betartja a verseny szabályait. Ezzel a versenyzők elismerik, hogy saját felelősségre indulnak a versenyen, és egészségi állapotuk megfelel a versenyen való részvétel feltételének.  
Abban az esetben, ha tudomásuk van bármilyen egészségügyi problémáról, a versenyorvost tájékoztatják betegségükről, ha az orvos szükségesnek ítéli, alávetik magukat vizsgálatnak.

**Versenyszabályok:**

 • a rajtszám hátulján lehetséges a közeli hozzátartozó nevét és telefonszámát megadni  
• a versenyen minden felkészült futó rajthoz állhat, aki elfogadja a versenykiírásba foglalt feltételeket és betartja a versenyszabályzatot  
• a versenyből kizárásra kerül, aki rajtszám nélkül versenyez, vagy azt nem látható helyre rögzíti, eltakarja, összehajtja  
• a pálya elhagyása, rövidítése kizárást von maga után  
• a teljes távot nem teljesítő, a kijelölt útvonaltól eltérő, vagy egyéb - a versenyző társakkal szemben sportszerűtlen magatartást tanúsító versenyzők a versenyből kizárásra kerülnek  
• kizárásra kerül aki a nevezési lapot pontatlanul nem a valóságnak megfelelő adatokkal illetve hiányosan tölti ki  
• a pálya útvonalán ellenőrző pontok kerülnek elhelyezésre, melyeknél a versenybírók ellenőrizhetik a versenyzők elhaladását, illetve részidejét  
• kísérő autó, kísérő kerékpár alkalmazása kizárólag csak a szervezők részére megengedett  
• étel és ital a versenyzők számára csak az előre meghatározott frissítő állomásokon engedélyezett  
• az időmérés chipes rendszerrel történik, amelyet tartalmaz a nevezési díj, ezért külön fizetni nem kell  
• a verseny színhelyein elhagyott értékekért, személyes tárgyakért nem vállalunk felelősséget  
• a versenyen görkorcsolyázni, kerékpározni, rajtszám nélkül futni, kutyával futni tilos  
• az esemény helyszínén bármilyen kereskedelmi- és reklámtevékenység csak a szervező előzetes engedélyével, egyeztetett formában és módon végezhető  
• a rendező szervezési okok miatt fenntartja a jogot, hogy a résztvevők számát korlátozza, a nevezést bármikor lezárja

A szervező fenntartja az útvonal, a programok és az időpont változtatásának jogát és az aktuális meteorológiai adatok tükrében a szervező egyesület dönthet a sportrendezvény, illetve a futamok végleges bezárásáról, szüneteltetéséről, vagy elhalasztásáról, valamint fenntartja a jogot, hogy a versenyről és versenyzőkről fotót és filmet készítsen, melyek a továbbiakban a rendező tulajdonát képezik, és azt felhasználhatja webes felületein, kiadványaiban.